gentaiscool/nusaparagraph_topic huggingface dataset:
Mêski banyaknyè gim nyang bêkêmbang, bêrmaèn Angry Birds padè 2023 têtêp kêrasè rêsêp. Angry Birds masing amat rèlêpan, mêski banyak gim têrbaru nyang dikêluarin Rovio sêrtè gim pêsaing laènnyè. Angry Birds mampu ngalahin Plants vs Zombies dari Pop Cap Games nyang udèh lêbih dulu populèr. Êlu mungkin jugè masing dêmên dêngan gim èntèng amè ngibur nyang atu êni. Angry Birds êni kayak pêrmaènan nyang "awèt mudè" karna kagak pêrnèh kêliatan usang acan. Wayah bêrmaèn Angry Birds, nyang paling dinanti adalah nêrimè tantangan gimnyè buat ngêbukè lèpêl dêmi lèpêl nyang disuguhin. Adè kêrêsêpan dèwèk kalo bêrhasil ngêruntuhin bangunan dêngan sêkali tèmbak.

Topic: technology
Setiap orang pasti ada kalanya ngerasain stres, tiap orang nyang punya akal dan pikiran pasti busa stres karn tiap hari tuh kegiatan nyang kite lakuin itu-itu aje, belon lagi kalo lagi ada masalah ya makin-makin dah stresnye. Walaupun kerja nanti dapet duit, tapi gara-gara kerja kite bisa jadi stres, mangkanye kadang orang nyari duit tuh suka ngabisinnye cepet karna buat ngelepasin rasa stres nyang die rasain. Mangkanye jangan kite paksain banget juga karna idup juga harus seimbang, antara maen dan bekerja kaga boleh tuh berat sebelah. Kalo mulai berat sebelah udeh kaga bae tuh jadi idup mesti banget banyak pertimbangannye, jangan kebanyakan terlena.

Topic: slice of life
Jaman pênjajahan Bêlanda di Indonèsia, masarakat Bêtawi kêgode buat nyobè bir kayak nyang diminum orang Bêlanda. Sayangnyè, minuman ntu ngandung alkohol. Karna masarakat Bêtawi dikênal sêbagè muslim nyang taat, mêrèka kagak bolèh nyicipin ntu. Dalêm Islam, minuman bêalkohol mêrupakan jênis minuman haram. Akhirnyè, mêreka ngêjè bir pèrsi halal nyang kagak adè kandungan alkoholnyè. Namènyè bir plêtok. Minuman êni dikêjè dari 13 macêm rêmpah, yakni jahè, jahè mèrah, sêrèh, kunyit, kayu sêcang, kayu manis, ladè itêm, daon pandan, daon jeruk, biji pala, kapulaga, kêmbang lawang, amè cêngkèh. Tapi, sêiring pêrkêmbangan jaman adè jugè nyang ngêjènyè kagak lêngkêp makè 13 macêm rêmpah. Ramuan rêmpah-rêmpah êni bêrmanpaat ngangêtin amè nyèhatin awak.

Topic: food & beverages
Saat tajwid ada 2 metodenya ada yang pertama kita ditanya hukum bacaannya materinya seperti apa yang satu lagi yaitu kita di tunjukan ayat suci al quran dan kita membaca dan mengidentifikasi termasuk dalam hukum apa saja ayat yang telah kita baca, jika saat ujian di bagian hafalan kita di suruh membaca surat yang telah ditentukan oleh penguji, jika pada ujian ghorib kita dikasih materi atau ayat yang terdapat hukum ghorib dan kita membacakan seperti apa hukum ghorib tersebut, dan yang terakhir adalah saat membaca al quran kita disediakan al quran dan dibuka secara frontal dan acak dan kita disuruh membaca bacaan yang telah di tentukan penguji. setelah ujian selesai nilai ujian akan muncul jika lolos kita akan di wisuda al quran lantaran telah selesai pada tahap al quran dan akan naik ke hafalan atau tahfidz.

Topic: religion
Rumah adat Papua memiliki keunikannye yang sangat mudah untuk dikenali. Terbuat dari bahan-bahan alam, keberadaannye ntu rumah kagak dikhawatirkannye merusak keseimbangan alam. Justru sebaliknye, rumah adat Papua pada umumnye ramah lingkungan. Keasrian, dan kealamian rumah adatnye daerah paling timur Indonesia tersebut memberikannye kesan tradisional yang menentramkannye. Di Papua, seluruh Indonesia, sudah familiar dengan ntu rumah Honai yang merupakan rumah adat Papua. Rumah ada Papua satu ini merupakan yang paling dikenal dan paling sering dijadikan “duta” rumah adat Papua. Jika ditinjau dari segi bahasa, penamaan rumah ini terdiri dari dua kata. Hun berarti laki-laki dewasa dan Ai artinya rumah. Sehingga rumah Honai merupakan rumah yang diperuntukkannye untuk laki-laki dewasa. Dengan demikian, sebenarnye rumah Honai ini dikhususkannye untuk para laki-laki saja. Rumah ntu bejibun kite temukannye di lembah, dan pegunungan bagian tengah Papua, dan oleh penduduk lokal sekitar, rumah ntu masih dijadikannye tempat tinggal hingga saat ini. 

Topic: culture & heritage
Wayah nyaba kê Makassar, kurang lêngkêp rasènyè kalo kagak nyicipin hidangan coto. Uniknyè, rêsèp coto makassar nyang asli ngêgunèin aèr tajin atau aèr cucian bêras. Madangan bêkuah angêt êni jugè punyè ciri khas pakè kacang tanèh. Isian cotonyè adè daging amè dalêman sampi kayak paru, ati, lidèh, otak, jantung, babat, amè laèn-laèn. Biasènyè coto makassar dimadang barêng buras nyang mirip lontong, tapi dikêjè makè santên. Carè nyantêpnyè, buras jangan dimasupin sêkaligus barêng kuah coto, soalnyè bakal maur. Buras dibêlah duè dulu makè kêduè jêmpol. Abis ntu, ambil buras makè tèsi, têrus masupin kê mulut. Sêlanjutnyè, wayah ngunyah buras, kuah coto amè dagingnyè baru dah nyusul.

Topic: food & beverages
Elu tau kagak, kalo nyiapin dana darurat sejak dini entu penting bener? Karena bisa aje, elu ngadepin situasi kagak terduga yang butuh dana yang banyak bener dan kudu cepet juga. Kekuarga aye pernah ngalamin kondisi di mane kite butuh dana banyak dan secepetnye buat pemeriksaan dan pengobatan engkongnye aye yang pas entu kagak bisa bergerak. Karena penurunan kondisi fisiologis yang dialamin engkong aye, enyak dan babeh aye kudu punya dana yang banyak dan cepet buat biaya pemeriksaan dan pengobatan engkongnye aye. Nah untungnye, enyak aye udeh nyiapin dana darurat. Akhirnye engkong aye pun bisa segera diperiksa dan diobatin karena enyaknye aye udeh nyiapin dana darurat. Nyok deh mulai dari sekarang kite kudu nyiapin dana darurat!

Topic: slice of life
Buat masup ke Taman Mini pan sekarang kudu mesen tiket dulu tuh, nih aye kasih tau cara mesen tiketnye kalo mau maen ke Taman Mini. Pertama, kita kunjungin dulu tuh website Taman Mini Indonesia Indah pake internet hp kite. Kalo udah ketemu, ari tulisan nyang warnanye ijo ade bacaan reservasi tiket, nah abis ntu isi dah tanggal ama waktu kunjungan kite. Terakhir tinggal bayar dah, sekarang bayar apa-apa juga udeh makin canggih, kalo kite kaga punya mobile banking bisa tuh bayar pake gopya, flip, ato ga ovo. Makin sekarang emang apa-apa udah mulai mudah ye, tinggal gimana kite aje menggunakan kecangihan teknologi dengan sebaik-baiknye.

Topic: leisures
Liburan sekolah niatnye aye pengen jalan-jalan tuh ke curug buat girang-girangin ponakan aye nyang masih pade bocah. Nah kite rundingan deh tuh mao jalan ke curug nyang mana, soalnye kan curug kaga cuma satu. Kite milih tempat nyang deket dah, karena niatnye kita mau jalan konvoi tuh bareng-bareng pake motor. Walaupun naek motor bawa bocah, tapi kite tetep utamain keselamatan pastinye. Bawa barangnye juga kaga banyak-banyak, trus anak-anak bocah tuh dipakein helm nyang aman. Perjalanan ini juga kaga kita bolehin bawa bayi, jadi bocah-bocah nyang udeh pada gedean aja nyang diajak. Kecepatan bawa motornye juga diperhatiin kaga boleh bawa ngebut-ngebut.

Topic: leisures
Itu cerita di hari Sabtu. Hari Minggu abang ngajak makan baso Titoti di daerah Kebon Jeruk. kita makan malem di situ, karena dikiranya kagak terlalu rame, tapi ternyata masih rame banget. Bagusnya, parkiran motor masih aman. Pas masuk, abang langsung cari tempat duduk. Keliatan rame banget di dalem ruangan itu. Ukuran ruangannya juga gede. Pas duduk, pelayan langsung bawain kertas menu ama kertas kosong juga pulpen buat nyatet pesenan. Saya pesen emi ayam pangsit, abang pesen emi ayam baso. Minumnya pesen kelapa murni yang masih ada batoknya yang udah ditaro di dalem kulkas transparan. Pas emi ayam dateng, saya ama abang langsung spontan ngerasain emi di Titoti, harga terjangkau, tapi rasanya sedep banget. Tekstur eminya juga lembut, keriting, dan keliatan bersih gitu.

Topic: food & beverages
Kalo pèngèn ngêlakuin pêrjalanan wisatè kê Gunung Bromo, sêbaèknyè êlu nyèwa 'Jeep Bromo'. Kêndarèan êni diijinin Balai Bêsar Taman Nasional Bromo Tènggèr Sêmeru buat bêropèrasi masup arèa wisatè Gunung Bromo. Êlu bakal lêbih gampang amè lêluasè ngêlakuin aktipitas wisatè dêngan nyèwa Jeep. Sayangnyè, Jeep bêlon sêpênuhnyè dapêt pêratian khusus dari pêmêrèntah. Misalnyè, pêngêmudi Jeep Bromo kudu dibêkêlin èlmu komunikasi amè pêmahaman bahasè asing sêhinggè pêngêmudi bisè bêrkomunikasi amè pênumpang, têrutamè turis asing, dêngan bahasè nyang gampang dipahamin. Buat pêlatihan sêrtipikasi pêngêmudi, untungnyè udèh dilakuin Dinês Pariwisatè amè Kêbudayaan Kabupatèn Pasuruan. Arêpannyè dari pêlatihan êni adalah bisè ningkatin kualitas jasè transportasi di arèa wisatè Gunung Bromo.

Topic: leisures
Hotel ali namenye Hotel Grand Ixora dijalan kartika plaza denpasar bali, letak hotelnye dipinggir jalan banget, hotelnye kagak terlalu gede, masuknye kategori hotel bintang 3, die punya lobby nyang gak gede, tapi lumayan keren dengan ornamen bali nyang kental, sebelah lobby ade restoran ame kolam renang, kolam renangnye ade 2, kolam khusus anak ame dewasa juge, kamar ane dilantai 3 ditipe superior suite, ukuran kamarnye 18 meter, kamarnye eni make kasur twin bed, depan kasur ade tv plasma 32 inch, kamarnye make ac single biasa belom ac central jadi udara kagak terlalu dingin banget, pemandangan dari kamar ane langsung ngadep kejalan raya kartika plaza, pemandangan keluar juge keren soalnye hotel kite sebelahnye persis waterboom bali, jadi bise kite liat pemandangan bocah pade main perosotan.

Topic: leisures
Belajar dari rumeh iyelah salah atu sebabnye bocah bejibun nyang make kacamate. Namun, di laen sisi, si bocah kekurangan vitamin mata. Karne orang tue nyang sibuk mondar-mandir urusan kantor, akhirnye, bocah dilupein dan kagak diperatiin pola gegaresnye. Ape aje diiyein kalo si bocah minte. Padaal belon tentu baek. Rutinitas nengak buah nyang udeh di blender kudu diterepin di rumeh enyak-enyak sekalian. Enyak-enyak cukup beli wortel atu batang, kupas, cuci, trus blender dah. Taro di meja tempat anak nutut elmu. Kalo kagak diabisin, kasih hukuman dari nyang ringan ampe berat. Ngingetin lagi, kalo mate ntu salah atu hal penting nyang kudu dijage. Maka dari ntu, lebih baek ngejage sebelon diundang dokter buat kontrol. 

Topic: food & beverages
Bêdasarkan sêjarèh, kamèra pêrtamè kali ditêmuin padè sêkitar taun 1000 Masèhi amè ilmuwan Arab, Al-Haitam atau Alhazen. Wayah ntu, kamèra disêbut dêngan namè kamèra obscura nyang bêarti pangkèng gêlap. Obscura punyè konsèp lobang kêcit di kotak gêlap nyang disinarin cahayè. Têrus cahayè ntu mampu ngasilin gambar sêbagè hasil pantulannyè. Sêbêlon dipopulèrin Al-Haitam, têrnyatè konsèp êni pêrnèh ditêmuin pilsup nyang bêrnamè Mozi padè jaman sêbêlon Masèhi. Ampir 9 abad abis ditêmuinnyè kamèra obscura, lanang asal Prancis, Joseph Nicephore Niepce, ngêmbangin konsèp potograpi nyang lêbih praktis padè 1937 nyang dinamèin sêbagè daguerreotypes. Joseph amè rêkannyè Louis Daguerre matènin pênêmuannyè dêngan ngasih namè kamèranyè dêngan namè mêrèka dèwèk. Abis nongolnyè kamèra êni, Henry Fox Talbot nyêmpurnèin prosès kêbêntuknyè gambar dan bêrhasil ngêjual calotype padè sêkitar 1840-an.

Topic: technology
Siape di mari demen kerak telor kek bikinan abang-abang di Monas? Sinih, aye ajarin cara bikinnye biar kagak perlu keluar rumah. Pertama, siapin dulu 6 sdm beras ketan nyang udeh ditirisin abis direndem semaleman, terus 2 buah telor bebek, 2 sdt udang kering nyang udeh direndem, disangre, ame dialusin, 2 sdm kelapa parut setengah bangkotan nyang udeh disangre, ame 1 sdm bawang goreng. Kedua, buat bumbunye, siapin 1 sdm cabe merah nyang udeh diiris-iris, disangre, dialusin, ame 1 sdt garem. Udeh lengkap semuanye, ente bisa kocok telor bebeknye dulu bari masukin udang kering, bumbu nyang udeh alus, bawang goreng, ame kelapa sangre. Aduk-aduk, dah, ampe rata. Kalo udeh, panasin wajan buat masaknye. Kalo bisa wajan dadar nyang antilengket biar kagak nempel-nempel ntu adonan. Kalo udeh panas, tuang separo ketan, terus ratain. Ditunggu, dah, ntu ampe kondisinye magel. Kalo udeh, tuang separo adonan telor, diratain di permukaannye bari diteken-teken. Kalo bawahnye udeh mateng, dibalik, dah, biar nyang atas mateng juge. Kalo matengnye udeh merata, tinggal angkat. Jadi, deh, kerak telor nyang kagak kalah sedep ame bikinan abang-abang Monas!

Topic: food & beverages